cyanic-selkie/wikianc huggingface dataset:
Քրիս Վուդ (ֆուտբոլիստ)
Վեստ Բրոմվիչ Ալբիոն
2012 թվականի հունվարին Վուդը վարձավճարով տեղափոխվեց Բրիստոլ Սիթի ։ Իր դեբյուտը նշեց հունվարի 14-ին՝ Բրայթոն ընդ Հոուվ Ալբիոնի դեմ խաղում ։ Իր առաջին գոլը խփեց հունվարի 21-ին՝ Դոնկաստեր Ռովերսի դեմ խաղում ։ 2012 թվականի սեպտեմբերի 17-ին Վուդը 2 ամսվա վարձավճարով տեղափոխվեց Միլուոլ ։ Իր դեբյուտը նշեց սեպտեմբերի 18-ին՝ Կարդիֆ Սիթիի դեմ խաղում ։ Իր առաջին գոլը խփեց սեպտեմբերի 22-ին՝ Բրայթոն ընդ Հոուվ Ալբիոնի դեմ խաղում ։ Նոյեմբերի 18-ին նոր զելանդացին երկարաձգեց իր վարձավճարը մինչև 2013 թվականի հունվար։ Վեստ Բրոմվիչը հետ կանչեց Վուդին 2012 թվականի դեկտեմբերի 27-ին։ Միլուոլի կազմում նա անցկացրեց 19 հանդիպում՝ դառնալով 11 գոլի հեղինակ ։
Լեսթեր Սիթի
2013 թվականի հունվարին Վուդը տեղափոխվեց Լեսթեր Սիթի ։ Իր դեբյուտը նշեց հունվարի 1-ին՝ Հադերսֆիլդ Թաունի դեմ խաղում ՝ այս խաղում դառնալով 2 գոլի և 1 գոլային փոխանցման հեղինակ։ Սկզբից Վուդի տեղափոխությունը գրանցվեց որպես վարձավճար, որպեսզի նա կարողանա խաղալ առաջին խաղում ։ Հունվարի 12-ին նոր զելանդացին հետ-տրիկ ձևակերպեց Բրիստոլ Սիթիի դեմ խաղում ՝ խփելով իր 6-րդ գոլը 3 խաղերում։ 2012-13 մրցաշրջանում Վուդը դարձավ 11 գոլի հեղինակ՝ անցկացրած 24 խաղերում։ 2013-14 մրցաշրջանում նա դարձավ 8 գոլի հեղինակ 31 խաղերում, իսկ Լեսթերը հաղթեց Չեմպիոնշիպը՝ տեղափոխվելով Պրեմիեր Լիգա։
2015 թվականի փետրվարի 27-ին Վուդը վարձավճարով տեղափոխվեց Իպսվիչ Թաուն մինչև մրցաշրջանի ավարտը ։ Իր դեբյուտը նշեց մարտի 1-ին՝ Նորվիչ Սիթիի դեմ խաղում ։ Ապրիլի 25-ին վարձավճարը հետ կանչվեց Լեսթերի կողմից ։
Լիդս Յունայթեդ
2015 թվականի հուլիսի 1-ին Վուդը 4 տարվա պայմանագիր կնքեց Լիդս Յունայթեդի հետ ։ Ակումբը նրա համար վճարեց 2․5-3 միլիոն ֆունտ ստերլինգ  և Վուդը դարձավ Լիդսի ամենաթանկարժեք տրանսֆերը 2002 թվականից ի վեր  ։ Նա ստացավ 9 համարի մարզաշապիկը ։ Իր դեբյուտը նշեց օգոստոսի 8-ին՝ Բարնլիի դեմ խաղում  ։ Իր առաջին գոլը խփեց օգոստոսի 19-ին՝ Բրիստոլ Սիթիի դեմ խաղում ։ Այս մրցաշրջանում նա դարձավ 13 գոլի հեղինակ 37 խաղերում ՝ դառնալով ակումբի լավագույն ռմբարկուն։
2016-17 մրցաշրջանում Վուդը դարձավ 30 գոլի հեղինակ 48 խաղերում ՝ դառնալով Չեմպիոնշիպի լավագույն ռմբարկուն ։ Նա ճանաչվեց 2017 թվականի հունվարի Չեմպիոնշիպի լավագույն ֆուտբոլիստ և ընդգրկվեց մրցաշրջանի խորհրդանշական հավաքականում ։ Վուդը ճանաչվեց Լիդսի տարվա լավագույն ֆուտբոլիստ և Չեմպիոնշիպի տարվա երկրորդ լավագույն ֆուտբոլիստ՝ զիջելով Անտոնի Նոկարին ։
Բարնլի
2017 թվականի օգոստոսի 21-ին Վուդը 4 տարվա պայմանագիր կնքեց Բարնլիի հետ  ։ Ակումբը նրա համար վճարեց ռեկորդային 15 միլիոն ֆունտ ստերլինգ   ։ Իր դեբյուտը նշեց օգոստոսի 27-ին՝ փոխարինելով Սեմ Վոուկսին Տոտենհեմ Հոտսպուրի դեմ խաղում, գոլի հեղինակ դառնալով այս հանդիպման վերջին րոպեին և փրկելով իր նոր թիմին պարտությունից  ։ Սեպտեմբերի 10-ին Վուդը խփեց Քրիսթալ Փելասի դեմ հանդիպման միակ գնդակը՝ 1-0 հաշվով հաղթանակ պարգևելով Բարնլիին  ։ Հոկտեմբերի 14-ին նոր զելանդացին գոլ խփեց Վեստ Հեմ Յունայթեդի դեմ խաղում ։ 2018 թվականի մարտի 10-ին նա 2 գոլի և գոլային փոխանցման հեղինակ դարձավ Վեստ Հեմի դեմ խաղում, իսկ հանդիպումն ավարտվեց 3-0 հաշվով ։ 2017-18 մրցաշրջանում Վուդը անցկացրեց 29 հանդիպում՝ դառնալով 12 գոլի և 2 գոլային փոխանցման հեղինակ ։
Իր առաջին հանդիպումը եվրոպական առաջնություններում Վուդը անցկացրեց 2018 թվականի հուլիսի 26-ին՝ Եվրոպայի Լիգայի որակավորման երկրորդ փուլի Աբերդինի դեմ խաղում՝ այս խաղում դառնալով գոլային փոխանցման հեղինակ ։ Եվրոգավաթներում առաջին գոլը խփեց օգոստոսի 2-ին՝ Եվրոպայի Լիգայի Աբերդինի դեմ պատասխան խաղում ։ 2019 թվականի հունվարի 5-ին նոր զելանդացին խփեց Անգլիայի գավաթի Բարնսլիի դեմ հանդիպման միակ գնդակը խաղի վերջին րոպեին՝ 1-0 հաշվով հաղթանակ պարգևելով իր թիմին  ։ Հունվարի 29-ին Վուդը գոլ խփեց Մանչեսթեր Յունայթեդի դեմ խաղում, իսկ հանդիպումն ավարտվեց 2-2 հաշվով  ։ Փետրվարի 9-ին նա դուբլ ձևակերպեց Բրայթոն ընդ Հոուվ Ալբիոնի դեմ խաղում ։ Ապրիլի 6-ին Վուդը գոլի և գոլային փոխանցման հեղինակ դարձավ Բորնմութի դեմ խաղում ։ Ապրիլի 13-ին նա դուբլի հեղինակ դարձավ Կարդիֆ Սիթիի դեմ խաղում՝ օգնելով Բարնլիին հաղթել 2-0 հաշվով  ։ 2018-19 մրցաշրջանում Վուդը անցկացրեց 46 հանդիպում՝ դառնալով 13 գոլի և 3 գոլային փոխանցման հեղինակ ։
2019 թվականի սեպտեմբերի 21-ին Վուդը դուբլ ձևակերպեց Նորվիչ Սիթիի դեմ խաղում՝ 2-0 հաշվով հաղթանակ պարգևելով Բարնլիին ։ Սեպտեմբերի 28-ին նա գոլ խփեց Աստոն Վիլլայի դեմ հանդիպման 81-րդ րոպեին՝ փրկելով իր թիմին պարտությունից  ։ Նոյեմբերի 8-ին Վուդը երկարաձգեց իր պայմանագիրը ակումբի հետ մինչև 2023 թվականը    ։
Միջազգային կարիերա
Վուդը Նոր Զելանդիայի մինչև 17 տարեկանների հավաքականի կազմում մասնակցեց 2007 թվականի աշխարհի առաջնությանը, որի ժամանակ գրավեց Վեստ Բրոմվիչի սկաուտների ուշադրությունը ։
Իր դեբյուտը Նոր Զելանդիայի ազգային հավաքականի կազմում Վուդը նշեց 2009 թվականի հունիսի 3-ին՝ Տանզանիայի դեմ ընկերական խաղում ։ Նոր Զելանդիայի կազմում նա մասնակցեց 2009 թվականի ՖԻՖԱ Կոնֆեդերացիաների գավաթին , սակայն առաջնությունում անցկացրեց ընդամենը 15 րոպե։
Վուդը Նոր Զելանդիայի ազգային հավաքականի կազմում մասնակցեց 2010 թվականի աշխարհի առաջնությանը՝ լինելով իր թիմի ամենաերիտասարդ ֆուտբոլիստը 18 տարեկան հասակում ։ Նա փոխարինման դուրս եկավ աշխարհի առաջնության բոլոր խաղերում , սակայն Նոր Զելանդիան դուրս մնաց խմբային փուլից ։
Իր առաջին գոլը Նոր Զելանդիայի հավաքականի կազմում Վուդը խփեց 2010 թվականի հոկտեմբերի 9-ին՝ Հոնդուրասի դեմ ընկերական խաղում ։ 2012 թվականի հունիսի 10-ին նա հետ-տրիկ ձևակերպեց Սողոմոնյան կղզիների դեմ խաղում  ։
Նոր Զելանդիայի մինչև 23 տարեկանների հավաքականի կազմում Վուդը մասնակցեց 2012 թվականի ամառային Օլիմպիական խաղերին ՝ գոլի հեղինակ դառնալով հուլիսի 29-ի՝ Եգիպտոսի դեմ խաղում ։ Նոր Զելանդիան դուրս մնաց առաջնության խմբային փուլից։
2014 թվականի նոյեմբերի 14-ին՝ Չինաստանի դեմ խաղում Վուդը դարձավ Նոր Զելանդիայի հավաքականի պատմության ամենաերիտասարդ ավագը ։ 2016 թվականի Օվկիանիայի ազգերի գավաթում նա դարձավ 4 գոլի հեղինակ, իսկ Նոր Զելանդիան հաղթեց առաջնությունը՝ որակավորվելով 2017 թվականի ՖԻՖԱ Կոնֆեդերացիաների գավաթին ։ Վուդը մասնակցեց Կոնֆեդերացիաների գավաթին որպես Նոր Զելանդիայի ավագ և գոլի հեղինակ դարձավ հունիսի 21-ին՝ Մեքսիկայի դեմ խաղում ։
Ակումբային վիճակագրություն
2019 թվականի դեկտեմբերի 10-ի դրությամբ
Միջազգային վիճակագրություն
2019 թվականի դեկտեմբերի 10-ի դրությամբ
Ակումբային
Վեստ Բրոմվիչ
Բրայթոն ընդ Հոուվ Ալբիոն
Լեսթեր Սիթի
Միջազգային
Նոր Զելանդիա
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Նորզելանդացի ֆուտբոլիստներ Կատեգորիա:Նոր Զելանդիայի հավաքականի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Բարնսլիի ֆուտբոլիստներ Կատեգորիա:Բրայթոն ընդ Հոուվ Ալբիոնի ֆուտբոլիստներ Կատեգորիա:Բիրմինգհեմ Սիթիի ֆուտբոլիստներ Կատեգորիա:Բրիստոլ Սիթիի ֆուտբոլիստներ Կատեգորիա:Միլուոլի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Բարնլիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Օպտիկական սկավառակների ռեգիոնալ կոդավորում
Պաշտպանության ռեգիոնալ կոդ (Regional Protection Code, RPC), օպտիկական սկավառակների կոդվարում ըստ դրանց տարածման ռեգիոնների: Օգտագործվում է սկավառակների վաճառքի մակարդակի կարգավորման և պատճենումից պաշտպանելու համար :
Կինոստուդիաները հետաքրքրված են տարբեր վիդեոկրիչների վրա (DVD, HD DVD, Blu-Ray, UMD) տարբեր երկրներում թողարկված իրենց ֆիլմերի տարածման վերահսկողության հարցում: Դա պայմանավորված է նրանով, որ ֆիլմի մեծ էկրան բարձրանալու ամսաթիվը և մեծ կինովարձույթ դուրս գալու ամսաթիվը տարբեր երկրներում տարբեր է: Ընդունված է համարվել, որ վիդեովարձույթ ֆիլմը պետք է դուրս գա կինոթատրոնում պրեմիերայից հետո: Բայց ֆիլմը, որն արդեն վիդեովարձույթ է դուրս եկել Եվրոպայում, կարող է նոր է ցուցադրվում ԱՄՆ կինոթատրոններում, ինչը կանոնի խախտում է:
Ռեգիոնալ կոդը սահմանափակում է և անհարմարություններ է պատճառում ճամփորդողներին և տեղափոխվողներին: 2009 թվականին Մեծ Բրիտանիայի վարչապետ Գորդոն Բրաունը չկարողացավ դիտել ԱՄՆ նախագահ Բարաք Օբամայի նվիրած DVD ֆիլմերը, քանի որ ԱՄՆ և Մեծ Բրիտանիան տեղաբաշխված են տարբեր ռեգիոններում : <!---
Ռեգիոնальная защита DVD и HD DVD
Примечательным остаётся факт, что при всей «серьёзности» раздела мира на зоны-DVD и борьбе с «пиратством» — DVD-зоны для таких стран как Украина, Белоруссия, Молдавия точно не определены, по одному определению (как Արևելյան Եվրոպա) эти страны были определены во 2-ю зону, по другому (как бывшие республики CCCP) в 5-ю. Прибалтийские страны (Литва, Латвия, Эстония) относятся ко 2-й зоне.
UMD ռեգիոնալ պաշտպանություն
-->
Պաշտպանության հանում
Ռեգիոնալ պաշտպանությունն առաջինը խարխլվեց DVD սկավառակների մոտ. 1999 թվականին շուկայում հայտնվեցին «բազմազոնային» նվագարկիչներ, որոնք թույլ էին տալիս փոփոխել զոնայի համարն ունի անսահման քանակով: Այժմ գոյություն ունեն մի շարք ծրագրեր, որոնք թույլ են տալիս հեշտությամբ ստեղծել սկավառակի պատճեն առանց ռեգիոնալ սահմանափակման: Blu-ray սկավառակների պաշտպանությունը հնարավոր եղավ շրջանցել 2008 թվականին
Որոշ DVD-նվագարկիչներ, հիմնականում չինական արտադրության, ընդհանրապես չունեն ոչ մի պաշտպանություն և նվագարկում են ցանկացած DVD-վիդեո սկավառակներ ցանկացած երկրում:
Ռիփյուարերեն
Ռիփյուարերենը (Ripoarish կամ Ripuarisch Platt, տառացիորեն նշանակում է՝ «Գետահովտային» կամ «Ռիփարյան ստորին գերմաներեն») Արևմտյան գերմաներենի բարբառներից մեկն է և մտնում է Արևմտյան կենտրոնական գերմաներեն լեզվախմբի մեջ։ Մոզել ֆրանկոներենի և լյուքսեմբուրգերենի հետ միասին ռիփյուարերենը պատկանում է ավելի խոշոր Կենտրոնական ֆրանկոնական բարբառների ընտանիքին և նաև հռենոսյան և ստորին ֆրանկոնական լեզվաբանական բարբառների խմբին։
Ռիփյուարերենը գործածվում է Ռայնլանդում Բենրաթյան գծից հարավ տարածքներում, սկսած Դյուսելդորֆի հյուսիս-արևմուտքից և Կոլոնից մինչև Աախեն արևմուտքում և Վալդբրյոլ արևելքում։ Լեզվի տարածքի մեջ մտնում են նաև Բելգիայի գերմանախոս հյուսիսային համայնքները և Նիդերլանդների Լիմբուրգ գավառից հարավ ընկած տարածքները։ Լեզվի անունը գալիս է Ռիփյուարյան ֆրանկներից (Rheinfranken), ովքեր այդ տարածքում բնակություն են հաստատել սկսած 4րդ դարից։
Ռիփյուարյան լեզվախմբի ամենահանրահայտ անդամը քյլոլշ բարբառն է, որը Կոլոն քաղաքի տեղական բարբառն է։ Ռիփյուարյան խմբին պատկանող բոլոր բարբառներն իրենք իրենց անվանում են Platt, ինչպես օրինակ Öcher Platt/Օյքեր փլատ (Ախենի բարբառը) կամ Eischwiele Platt/Այշվիլե փլատ (Էշվելլերի բարբառ), Bocheser Platt/Բոքեզեր փլատ (Բոքոլցի բարբառ) կամ Bönnsch Platt/Բյոնշ փլատ (Բոննի բարբառ)։ Կան ավելի քան հարյուր ռիփյուարյան բարբառներ, որոնցով խոսում են մեն մի գյուղում կամ մեն մի քաղաքում բնակվող մարդիկ։ Սովորաբար հստակ տարբերությունները քիչ են լինում հարևան բարբառների միջև (որոնք սակայն տեղացիները անմիջապես են նկատում), և տարբերությունները գնալով մեծանում են ըստ բարբառների աշխարհագրական հեռավորության։ Ռիփյուարյան լեզվակիրները ունեն հնչյունների արտասանության յուրահատուկ ձև, որոնք բացահայտում են նրանց պատկանելությունը որևէ գյուղի կամ բնակավայրի նույնիսկ այլ լեզվով խոսելիս յուրահատուկ արտասանության շնորհիվ։
Արտաքին հղումներ
Կատեգորիա:Լեզուներ այբբենական կարգով Կատեգորիա:Հնդեվրոպական լեզուներ Կատեգորիա:Նիդերլանդների լեզուներ
Հայկ Գևորգյան
Հայկ Գևորգյան, մասնավոր ձեռներեց, լրագրող, ՀՀ ԱԺ 7-րդ գումարման պատգամավոր։ 2019 թվականի փետրվարի 6-ին դարձել է տնտեսական հարցերի մշտական հանձնաժողովի անդամ ։
Կենսագրություն
Հայկ Գևորգյանը ծնվել է Երևանում՝ 1967 թվականի նոյեմբերի 25-ին։
ԽՍՀՄ զինված ուժերում ծառայություն է իրականացրել 1985-1987 թվականներին։
1984-1985 թվականներին սովորել է Երևանի Կառլ Մարքսի անվան պոլիտեխնիկական ինստիտուտի հաշվողական տեխնիկայի ֆակուլտետում։ 1987 թվականին սկսել է սովորել Երևանի Կառլ Մարքսի անվան պոլիտեխնիկական ինստիտուտի Լենինականի մասնաճյուղի ավտոմատ կառավարման համակարգեր ֆակուլտետում, իսկ 1990 թվականին թողել է ուսումը և զբաղվել մասնավոր ձեռներեցությամբ։
1994-1996 թվականներին եղել է «Լրագիր» օրաթերթի թղթակից, իսկ 1996-1998 թվականներին շարունակել է զբաղվել մասնավոր ձեռներեցությամբ։ 1998-2018 թվականներին եղել է «Հայկական ժամանակ» օրաթերթի թղթակից, լուսանկարիչ, տնտեսական մեկնաբան, իսկ 2013-2019 թվականներին՝ «Հայկական ժամանակ» օրաթերթի հրատարակիչ «Դարեսկիզբ» ՍՊԸ-ի տնօրեն։
Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր՝ «Իմ քայլը» կուսակցությունների դաշինքի համապետական ընտրական ցուցակով։
Ընտանիք
Հայկ Գևորգյանը ամուսնացած է և ունի երկու զավակ։
Մաանտեե (գյուղ, Տոռգու շրջան)
Մաանտեե (Maantee), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Տոռգու շրջանի բնակավայրեր Կատեգորիա:Էստոնիայի գյուղեր
Պարկովոե (քաղաքատիպ ավան, Ուկրաինա)
Պարկովոե (Паркове, Yañı Küçükköy), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։
2012 թվականի տվյալներով Պարկովոե քաղաքատիպ ավանում բնակվում էր 498 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Յալթայի քաղաքային խորհրդի բնակավայրեր Կատեգորիա:Ուկրաինայի քաղաքատիպ ավաններ
Կարո Գևորգյան
Կենսագրություն
Կարո Բենիամինի Գևորգյանը ծնվել է 1962 թ. մարտի 11-ին Բաքու քաղաքում։ Սովորել է տեղի հայկական դպրոցում, զբաղվել է սպորտով (արևելյան Կարատե մարզաձև), ոսկերչությամբ։ 1988 թ. դեկտեմբերի 4-ին թողել է Բաքուն, եկել Հայաստան, բնակվել է Սևակավանում։ Անդամագրվել է երկրապահ ջոկատներին։ 1991 թ. ընտանիքով տեղափոխվել է Հոկտեմբերյան քաղաք (այժմ՝ Արմավիր)։ Որպես կամավոր անդամագրվել է ջանֆիդացի Ռուստամի (Ռուստամ Գասպարյան) ջոկատին։ Զոհվել է 1992 թ. մայիսի 24-ին՝ հետախուզության ժամանակ; Թաղված է Սարդարապատի հերոսների հուշարձանի պանթեոնում։ Ամուսնացած է, ունի երեք զավակ։
Բարավ
Բարավ, գյուղ Արևմտյան Հայաստանում, Բիթլիսի վիլայեթի Գենջի գավառակում ։
Կարո Գևորգյան
Ծանոթագրություններ
Կատեգորիա:Հայ ազատամարտիկներ
Բարավ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բարբուս-տիկտո
Նկարագրություն
Մարմինը օվալաձև ձգված է, կողքերից տափակացված։ Կողային գիծը ամբողջական չէ, թեփուկները՝ խոշոր։ Բեղիկները բացակայում են։ Մեջքը մոխրականաչագույն է, կողքերը՝ արծաթազօծ մետաղական փայլով, փորը սպիտակ է։ Արուն տարբերվում է էգից մարմնի վրա գտնվող ալ կարմիր գծով։ Բնության մեջ Բարբուսը հասնում է մինչև 10 սմ-ի, իսկ ակվարիումում՝ 6-8 սմ-ի։
Տարածումը
Հայրենիքը- Հնդկաստան, Շրի Լանկա, Հիմալայներ, Պակիստան, Նեպալ, Բանգլադեշ, Մյանմա և Թայլանդ։
Բնակվում է քաղցրահամ և աղի ջրերում, հեղեղատների պղտոր ջրափոսերում։
Բնույթը
Բնույթը խաղաղ է, շարժուն, պարսը կազմված է ոչ ավել 6 ձկից։ Ակվարիումում գտնվում է կամ ջրի վերին կամ մեջտեղի շերտում։
Ամենակեր ոչ քմահաճ ձուկ է, սակայն հակված է շատակերության։ Առաջարկվող ջերմությունը 24-26 °C․ pH 6,5-7,8, կոշտությունը 4-20' dH։ Առաջարկվող ջրի ծավալը մինչև 50 լ։
Չի կարելի համատեղել երկարացված կամ վեիլտայլ լողակներով ձկների հետ։
Ծանոթագրություններ
Կատեգորիա:Ծածանազգիներ
Ալեմաներեն
Ալեմաներենը կամ ալեմանական գերմաներենը (Alemannisch) Գերմանական լեզուների ընտանիքի Վերին գերմաներեն լեզվաճյուղի բարբառների մի խումբ է։ Ալեմանական բարբառների լեզվակիրների թիվը կազմում է մոտավորապես 10 միլիոն մարդ յոթ երկրներում, որոնց թվում են հարավային Գերմանիան, Շվեյցարիան, Ֆրանսիան, Ավստրիան, Լիխտենշտեյնը, Վենեսուելան և Իտալիան։ Լեզվի անունը գալիս է հին դարերի գերմանական ցեղերի դաշնության անվանումից, որը հայտնի էր որպես Ալամաննի (Alamanni)։ Ալեմաներենը հին գերմանական ցեղերից մեկի լեզուն է, որը լոմբարդական և բավարական բարբառների հետ միասին ընկած է բարձր գերմաներենի հիմքում ։
Տես նաև
Կատեգորիա:Գերմանական լեզուներ Կատեգորիա:Լեզուներ այբբենական կարգով Կատեգորիա:Ավստրիայի լեզուներ Կատեգորիա:Գերմանիայի լեզուներ Կատեգորիա:Իտալիայի լեզուներ
Վոլոչնյա
Վոլոչնյա (Волочня), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Ներգործական սեռ
Ներգործական սեռի բայերը ցույց են տալիս մի այնպիսի գործողություն, որի ժամանակ տրամաբանական սուբյեկտի, քերականական ենթակայի կատարած գործողության համար պահանջվում է ուղիղ խնդիր լրացում (տրամաբանական օբյեկտ)։ Ուղիղ խնդիրը դրվում է հայցական հոլովաձևով։
Ներգործական սեռի բայերը միշտ ստանում են ու՞մ, ի՞նչ(ը) հարցերին պատասխանող լրացում, որն էլ հենց ուղիղ խնդիրն է։ Վերջինս դրվում է հայցական հոլովաձևով։
Ներգործական սեռի բայերի մեծ մասը Ե խոնարհման բայեր են։ Ներգործական սեռի բայերի կազմում կան սահմանափակ թվով Ա խոնարհման բայեր (զգալ, կարդալ, տալ և այլն)։
Պատճառական բայերը, որ համապատասխան ածանցի միջոցով կազմվում են ինչպես ներգործական սեռի, այնպես էլ չեզոք սեռի բայերից, ներգործական սեռի բայեր են ։ Օրինակ՝ Իմաստուն մարդ եք, դերվիշ, մի խորհուրդ տվեցեք, արդյոք ինչո՞վ կարող ենք վտանգը հեռացնել։ (Րաֆֆի)
Գրականություն
Կատեգորիա:Բայ
Փագի
Պատմություն
Խմբի ստեղծումից հետո, շուրջ 5 տարի շրջագայել են ամբողջ Եվրոպայով, համերգներ տալով այնպիսի խմբերի հետ ինչպիսին են՝ Deep Purple, Smashing Pumpkins, Inccubus : Առաջին ալբոմը՝ Dubois Died Today-ը լույս է տեսել 2007 թվականի հունիսին ։ Փագին ստեղծել է մի քանի երգեր, որոնք դարձել են Լարգո Վինչ հեռուստասերիալի սաունդթրեքեր, և որոնցով էլ համերգ են տվել բելգիական հեռուստատեսությունում ։ 2013 թվականին լույս է տեսել նրանց հաջորդ ալբոմը՝ To Win The World, որը Բելգիայում ստացավ «Պլատինե» մրցանակ ։ Սրանից հետո Փագին միանգամից մեկնեց շրջագայությունների։ Համերգներով հանդես են եկելՖրանսիայում, Բելգիայում, Նիդերլանդներում և Շվեցարիայում ։ 2016 թվականի ապրիլին խումբը թողարկել է Colours ալբոմը։
Թոփհանե շատրվան
Թոփհանե շատրվան (Tophane Çeşmesi), հանրային շատրվան, աղբյուր Ստամբուլում, որը կառուցվել է 18-րդ դարում օսմանյան սուլթան Մահմուդ I-ի կողմից։ Շատրվանը կառուցվել է օսմանյան ռոկոկո ճարտարապետական ոճով և գտնվում է Ստամբուլի Բեյօղլու շրջանի Թոփհանե թաղամասում։
Պատմություն
Թոփհանե շատրվանը գտնվում է Թոփհանե հրապարակում, որը ձևավորվում է Թոփհանե Իսքելեսի և Նեջաթիբեյ փողոցների հատման վայրում ։ Շատրվանի հյուսիսարևմտյան մասում է գտնվում Քըլըչ Ալի փաշա մզկիթը և Թոփհանեի արհեստանոցները, հյուսիս-արևելքում՝ Նուսրեթիե մզկիթը և Բոսֆորի նեղուցը՝ հարավ-արևելքում ։
Շատրվանը երկու անգամ վերակառուցվել է։ Առաջին անգամ շատրվանը վերակառուցվել է 1837 թվականին, որի արդյունքում կառույցի տանիքն ամբողջությամբ փոփոխվել է։ Վերակառուցման արդյունքում հարթ տանիքը դարձել է սանդղավանդե։ Երկրորդ վերակառուցումը տեղի է ունեցել 1956-1957 թվականներին, երբ շինարարությունն սկսվել է քաղաքային ճարտարապետության վերափոխումների արդյունքում։ Կառույցի տանիքն ու լայն քիվերն համապատասխանեցվել են կառույցի իրական չափերին, որոնք պատկերված էին փորագրությունների վրա ։
2006 թվականին թուրքական խոշոր կոնգլոմերատներից մեկն զբաղվել է շատրվանի վերակառուցմամբ և մաքրմամբ։ Արդյունքում, շատրվանը վերագործարկվել է որպես խմելու ջրի աղբյուր ։
Ճարտարապետություն
Շատրվանը կառուցվել է որպես առանձին կառույց՝ «հրապարակային շատրվանի» ոճով (meydan çeşmesi): Շատրվանը հանդիսանում է առանձին հուշարձան, սակայն ճարտարապետական տեսանկյունից ներառված է Քըլըչ Ալի փաշա մզկիթի համալիրի մեջ (կառուցվել է 1580 թվականին), որը գտնվում է շատրվանին կից։ Ընդհանուր առմամբ, շատրվանն ունի քառակուսու տեսք։ Ստորին հատվածում շատրվանն ունի ութանիստ կառուցվածք, որը բարձրանալով վեր ձեռք է բերում քառակուսու ձև ։
Շատրվանը կառուցվել է պալատական ճարտարապետ Մեհմեդ աղայի կողմից։ Կառուցվել է օսմանյան ռոկոկո ճարտարապետական ոճով, որը բնորոշ է օսմանյան կակաչների դարաշրջանին (1703-1757) ։ Շատրվանը զարդարված է զարդաքանդակներով, որը բնորոշում է կլասիցիզմից ռոկոկո ոճի անցնումը։ Նրա արտաքին տեսքը նման է Ահմեդ III-ի և Յուսքյուդարի Ահմեդ III շատրվաններին (1729)  ։
Շատրվանի որմնախորշը և աղեղնաձև կամարները կառուցված են օսմանյան ոճով, իսկ քիվը՝ բարոկկո ոճով։ Շատրվանը զարդարված է 23 կարատանոց ոսկե նրբաթիթեղով, որը 2006 թվականին օգտագործվել է Թոփհանե պալատի վերակառուցման ժամանակ ։
Շատրվանի քարակոթողի վրա առկա է գրվածք, որը պատկանում է բանաստեղծ Նահիֆիին և պատկերված է արաբական մանրանկարչության ոճով ։
Ծանոթագրություններ
Կատեգորիա:Ստամբուլի շենքեր և կառույցներ Կատեգորիա:Ստամբուլի տեսարժան վայրեր Կատեգորիա:Ստամբուլի շատրվաններ Կատեգորիա:Բեյօղլու Կատեգորիա:Համաշխարհային ժառանգություն Թուրքիայում
Մորմ քաղցրադառնավուն
Մորմ քաղցրադառնավուն, մորմազգիների ընտանիքի, մորմ ցեղի բույս։
Նկարագրություն
Տերևակոթուններն ունեն 1 -3 սմ երկարություն։ Ծաղիկները մանուշակագույն են, հազվադեպ սպիտակ կամ վարդագույն, 1,2-1,8 սմ տրամագծով։ Պսակը հնգաբաժան է, նեղ բաժիններով, հետ շրջված, հիմքում 2 կանաչ, սպիտակաերիզ բծերով։ Բաժակը 5 ատամնավոր է, ծաղկաբույլը խոնարհված հուրան է, կազմված 6-25 (երբեմն՝ 30) ծաղիկներից։ Հատապտուղը վառ կարմիր է, երբեմն՝ կանաչադեղնավուն, փայլուն, ձվաձև կամ սրածայր, 1 -1,5 սմ երկարությամբ, թունավոր է, պարունակում է բազմաթիվ կամ սակավաթիվ սերմեր, որոնք տափակ են, կլորաերիկամաձև։ Ծաղկում է հունիս-օգոստոս ամիսներին, պտուղները հասունանում են հուլիս-հոկտեմբերին։
Տարածվածություն
Տարածված է Եվրոպայում և Հյուսիսային Աֆրիկայում։ Ունի մի շարք պարտիզային ձևեր, որոնք աչքի են ընկնում սպիտակ ծաղիկներով, խայտաբղետ կամ փետրաձև կտրտված տերևներով։ Մեր հանրապետությունում մշակվում է հիմնականում ցածրադիր և միջին լեռնային գոտում։ Երևանում բազմանում է ինքնացանով։
Ծանոթագրություններ
Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ Կատեգորիա:Թունավոր բույսեր
Սպանություն «Արևելյան ճեպընթացում»
Սպանություն «Արևելյան ճեպընթացում» (Murder on the Orient Express), անգլիացի գրող Ագաթա Քրիստիի (Agatha Mary Clarissa, Lady Mallowan) քրեավեպն էˋ տպագրված 1934 թվականի հունվարի 1-ին։ Առաջին անգամ հրատարակվել է Մեծ Բրիտանիայում «Collins Crime Club» հրատարակչության կողմից ։ ԱՄՆ-ում գիրքը հրատարակվում է ավելի ուշˋ  «Dodd, Mead and Company» հրատարակչությունում «Murder in the Calais Coach» վերնագրով ։ Ամերիկյան հրատարակությունը վաճառքի հանեց գրքերը 2.00 դոլարով, իսկ Մեծ Բրիտանիայումˋ  7 շիլինգ 6 պենսով ։
Գրքի ամերիկյան տարբերակը հրատարակվել է «Murder in the Calais Coach» վերնագրով, որպեսզի այն չշփոթեն անգլիացի վիպասան Հենրի Գրեհեմ Գրինի (Graham Greene, 1904 հոկտեմբերի 2, Լոնդոն - 1991 ապրիլի 3, Վևե, Շվեյցարիա) «Stamboul Train» վեպի հետ, որը ԱՄՆ-ում արդեն հրատարակվել էր «Արևելյան ճեպընթաց» (Orient Express) անվանումով ։
Սյուժե
Ձմեռ է։ Հայտնի բելգիացի Էրքյուլ Պուարոն գտնվում է Ստամբուլում։ Նա հաղորդագրություն է ստանում, որում ասվում է, որ Պուարոն պետք է չեղյալ հայտարարի իր բոլոր պայմանավորվածություններն ու վերադառնա Անգլիաˋ Լոնդոն։ Նա հրահանգում է դռնապանին պատվիրել առաջին կարգի կուպե Արևելյան ճեպընթացումˋ այդ գիշեր մեկնելու համար։ Դրանից հետո, Պուարոն պարզում է, որ հայտնի «Արևելյան ճեպընթացում» բոլոր տեղերն անսպասելիորեն զբաղված են։ Ընդ որում, ընկերության ղեկավար մսյո Բուկը, ով «Արևելյան ճեպընթացի» տնօրենն է, ճեպընթացում է գտնվում և գտնում է նստատեղ Պուարոյի համար։ Առավոտյան Պուարոն նկատում է, որ ճեպընթացում կան տարբեր ազգերի ներկայացուցիչներ։ Հաջորդ առավոտ նա արթնանում է դռան թակոցից և ցանկանալով տեսնել, թե ով է իր հանգիստը խանգարում, նկատում է կիմանոյի հագուստով մի կնոջ։ Պուարոն տեղեկանում է, որ ճեպընթացը որոշ պատճառներով կանգնել է Հարավսլավիայի տարածքում, իսկ պարոն Ռեչեթն իր խցիկում սպանված է։ Ընդ որում դուռը ներսից փակ է, իսկ պատուհանները կոտրված չեն։ Ուղևորներից մեկըˋ ամերիկացի զրուցասեր մի կին հայտնում է, որ գիշերն իր խցի մոտով (նրա և Ռեչեթի խցերը կից են միմյանց) ինչ-որ տղամարդ է անցել։
Հենց սկզբից, գործը բարդ ընթացք է ստանում։ Սպանվածի մարմնի վրա առկա է դանակի 12 հարվածˋ ինչպես մահացու, այնպես էլ թույլ։ Սպանվածին դանակահարել են ձախ և աջ ձեռքով։ Խցիկում բավականին շատ են ապացույցները և դրանք մատնացույց են անում այն ուղևորներին, ովքեր առաջին հայցքից ոչ մի առնչություն չունեն գործի հետ։ Բոլոր ուղևորների ալիբիներն համընկնում են միմյանց։ Անգլիացի սպասավորի ալիբին համընկնում է իտալացու ալիբիին։
Պուարոն կարողանում է սպանվածի ինքնությունն իմանալ։ Պարզվում է, որ տարօրինակ միստր Ռեչեթը նույն ինքը Քասետին է, ով տարիներ առաջ սպանել է, 3-ամյա աղջնակի, ով Արմսթրոնգների ժառանգորդն է եղել։ Քասետին կարողացել էր խուսափել պատասխանատվությունից։
Հավաքելով բոլոր փաստերը, Պուարոն երկու վարկած է առաջ քաշում։ Առաջին վարկածը անբացատրելի լիքը հարցեր է իր հետ բերում։ Ըստ այդ տեսակետի, մսյո Ռեչեթը սպանվել է մաֆիայի անդամի կողմից, ով եղել է կիմանոյի հագուստով։ Երկրորդ վարկածի համաձայն, Ռեչեթն սպանվել է վագոնի բոլոր ուղևորների կողմից, չհաշված Պուարոն և Բուկը։ Սա տարօրինակ թվացող, բայց միակ վարկածն է, որը բացատրում է բոլոր փաստերը։ Բոլոր 12 ուղևորները կապված են Արմսթրոնգ ընտանիքի հետ։ Նրանք որոշել են վրեժխնդիր լինել։
Քննիչն առաջարկում է Բուկին և հույն բժշկին Կոնստանտինին ընտրել 2 վարկածներից մեկըˋ ոստիկանությանը ներկայացնելու համար։ Երկուսն էլ ընտրում են առաջինը։
Քլեյբորն շրջան (Թենեսի)
Քլեյբորն շրջան (Claiborne County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.124 կմ² է, բնակչությունը՝ 29.862 մարդ (2000 թ. տվյալներով)։ Շրջկենտրոնն է Թազվել բնակավայրը։ Կազմավորվել է 1801 թ.։
Կատեգորիա:Թենեսիի շրջաններ
Ավտոմեքենայի պատմություն
Ավտոմեքենայի վաղ պատմությունը կարելի է բաժանել մի շարք դարաշրջանների՝ կախված շարժիչների գերակշռող ձևերի։ Ավելի ուշ ժամանակաշրջանները բնորոշվում են արտաքին ձևավորման, չափսերի և օգտակարության նախընտրությունների տենդենցներով։
1769 թվականին Նիկոլաս-Ջոզեֆ Կուոնոն ստեղծում է ուղևորափոխադրող առաջին շոգեմեքենան ։
1808 թվականին Ֆրանսուա Իսահակ դե Ռիվազը նախագծում է ջրածնային ներքին այրման շարժիչով գործարկվող առաջին ավտոմեքենան։
1870 թվականին Զիգֆրիդ Մարկուսը ստեղծում է գազոլինային ներքին այրման շարժիչ։
Ջրածնային վառելիքային էլեմենտը, որը փոխարինում է գազոլինին որպես մեքենաների համար էներգիայի աղբյուր, հայտնաբերվել է Շյոնբեյն Քրիստիան Ֆրիդրիխի կողմից, 1838 թվականին։ Էլեկտրական մարտկոցով շարժիչի հեղինակն է Անյոշ Իեդլիկը, իսկ Գաստոն Պլանթեն՝ կապարաթթվային մարտկոցի, որը նա ստեղծեց 1859 թվականին:
1885 թվականին Կառլ Բենցը ստեղծում է բենզինով կամ գազոլինով գործարկվող մեքենա ։ Այն նաև համարվում է առաջին «արտադրության» մեքենան, քանի որ նա հետագայում մի քանի նմանատիպ մեքենաներ էլ է ստեղծում։ Մեքենան աշխատում էր մեկ գլանանի քառատակտ շարժիչով:
1913 թվականին նրա ստեղծած Ֆորդ մոդելի ավտոմեքենան դառնում է մասսայական արտադրության առաջին մեքենան, և մինչև 1927 թվականը նա արտադրում է 15 000 000 Ֆորդ T մեդելի ավտոմեքենաներ:
Առաջին ավտոմեքենայի պատմությունը սկսվում է դեռ 1768 թվականին՝ գոլորշու ուժով աշխատող մեքենաների ստեղծման հետ, որոնք կարողանում էին տեղափոխել մարդկանց։ 1806 թվականին հայտնվում են ներքին այրման շարժիչով աշխատող առաջին մեքենաները,որն էլ հանգեցնում է նրան, որ 1885 թվականին ի հայտ են գալիս այսօր լայնորեն կիրառվող բենզինով կամ գազոլինով գործարկվող ներքին այրման շարժիչներ։ Էլեկտրական մեքենաները կարճ ժամանակով հայտնվում են XX դարի սկզբին, բայց համարյա ամբողջովին տեսադաշտից անհետանում են մինչև XXI դարի սկիզբը, երբ նորից հետաքրքրություն է առաջանում քիչ թունավոր և էկոլոգիապես մաքուր մեքենաների հանդեպ։ Ըստ էության՝ մեքենայի վաղ պատմությունը կարելի է բաժանել փուլերի, որոնք տարբերվում են ըստ ինքնագնաց շարժման գերակշռող ձևերի։ Ավելի ուշ փուլերը բնորոշվում են արտաքին տեսքի և չափերի տենդեցներով, ինչպես նաև նպատակային օգտագործման նախապատվություններով։ 1840 թվականին հայտնագործվում են նաև հեծանիվները։
Առաջին գյուտարարներ
Ռուսաստանում առաջին ավտոմեքենայի նախատիպը ստեղծում է Վյատկա նահանգի Յարան շրջանի ճորտ գյուղացի Լեոնտին Շամշուրենկովը։ 1752 թվականի նոյեմբերի 1-ին Սանկտ-Պետերբուրգում նա իր գյուտը ներկայացնում է գիտնական Միխայիլ Լոմոնոսովին։ Այն իրենից ներկայացնում էր քառանիվ ինքնուրույն սայլակ՝ ոտնակային շարժակով և 15 կմ/ժ արագությամբ։ Նա նաև մշակում է առաջին վերստոմետրը (մեքենայի անցած ճանապարհը հաշվարկող հաշվիչ)։ Ավելի ուշ՝ 1780-ականներին, ռուս կոնստրուկտոր, գյուտարար և ինժեներ Իվան Կուլիբինը սկսում է աշխատել ոտնակային կառքասայլակի վրա։ 1791 թվականին նա ստեղծում է եռանիվ ինքնագնաց սայլակառք՝ 16,2 կմ/ժ արագությամբ։ Այդ «ինքնագնացով» նա այստեղ-այնտեղ էր գնում Պետերբուրգիփողոցներով։ Նրա եռանիվ մեխանիզմը ներառում էր ապագա մեքենայի գրեթե բոլոր հիմնական բախադրամասերը՝ փոխանցման տուփ, թափանիվ, շարժակազմի առանցքակալներ։ Ցավոք, պետությունը չի տեսնում այս գյուտի, ինչպես նաև նրա մի շարք այլ գյուտերի զարգացման առաջխաղացում, և նրանք չեն ունենում հետագա զարգացում։ Մահվանից կարճ ժամանակ առաջ գյուտարարը սկսում է աշխատել շոգեշարժիչը իր «ինքնագնացի» հետ համատեղելու վրա, բայց այդպես էլ չի ավարտում աշխատանքը։ Թե ո՞ր փուլում էր գտնվում աշխատանքը, հայտնի չէ։
Գերմանացի ինժեներ Կառլ Բենցը, ով բազմաթիվ ավտոմոբիլային տեխնոլոգիաների գյուտերի հեղինակ է, համարվում է ժամանակակից ավտոմեքենայի գյուտարարը։ Ներքին այրման բենզինով (գազոլինով) աշխատող քառատակտ շարժիչը, որը իրենից ներկայացնում է ժամանակակից ինքնագնացի շարժման ամենատարածված ձևը, գերմանացի գյուտարար Նիկոլաուս Օթթոյի նախագիծն էր։ Նմանատիպ քառատակտ դիզելային շարժիչ ստեղծվում է գերմանացի Ռուդոլֆ Դիզելի կողմից։ Ջրածնային վառելիքը, հայտնի որպես գազոլինին փոխարինող տարր, հայտնաբերվել է մեկ այլ գերմանացու՝ Շյոնբեյն Քրիստիան Ֆրիդրիխի կողմից 1838 թվականին։ Էլեկտրական մարտկոցով աշխատող ավտոմեքենան իր հայտնությամբ պարտական է էլեկտրական շարժիչի հունգարացի գյուտարար Անյոշ Իեդլիկին և Գաստոն Պլանթե-ին, ով 1858 թվականին ստեղծեց կապարաթթվային մարտկոցը։
Շոգեմեքենաներ
ԱՄՆ-ում ավտոմեքենաների առաջին արտոնագիրը տրվել է Օլիվեր Էվանսին 1789 թվականին։ Էվանսը ցուցադրում է իր առաջին հաջողված ինքնագնաց մեքենան, որը ոչ միայն առաջին ավտոմեքենան էր ԱՄՆ-ում, այլ նաև առաջին ամֆիբիա-ավտոմեքենան էր, որը անիվների միջոցով կարողանում էր ճանապարհորդել ցամաքով, իսկ թիալեզվակների միջոցով՝ ջրով։
Այլ աշխատանքների մեջ են մտնում նաև 1815 թվականին Պրահայի պոլիտեխնիկումի պրոֆեսորի կողմից ստեղծված հեղուկ վառելիքով աշխատող շոգեմեքենան, և 1813 թվականին Լոնդոնի շոգեավտոբուսների հեղինակ և օպերատորի կողմից ստեղծված չորս տեղանոց շոգեֆաետոնը ։
Ներքին այրման շարժիչներ
Ներքին այրման շարժիչների պատրաստման և օգտագործման վաղ փորձերը դժվարանում էին համապատասխան վառելիքի, հատկապես հեղուկ վառելիքի բացակայության պատճառով, այդ պատճառով էլ վաղ շարժիչների համար օգտագործում էին գազային խառնուրդ։
Գազերի կիրառմամբ վաղ փորձեր են իրականացվում շվեյցարացի ինժեներ Ֆրանսուա Իսահակ դե Ռիվազի կողմից 1806 թվականին, ով ստեղծում է ջրածնի և թթվածնի խառնուրդով գործարկվող ներքին այրման շարժիչ և մի անգլիացու կողմից, ով փորձարկում է ջրածնային վառելիքով աշխատող իր ստեղծած շարժիչը որպես տրանսպորտային միջոց՝ դեպի հարավ-արևելյան Լոնդոն։ 1860 թվականին բելգիացի Էթյեն Լենորի ստեղծած և ջրածնային վառելիքով գործարկվող մեկ գլանանի ներքին այրման շարժիչով հիպոմոբիլը երեք ժամյա փորձնական վազք է իրականացնում Փարիզից՝ անցնելով 9 կմ։ Ավելի ուշ տարբերակը աշխատում էր ածխային գազով, որն արտոնագրվում և փորձարկվում է 1884 թվականին։
Մոտավորապես 1870 թվականին Վիեննայում՝ Ավստրիա ( այն ժամանակ Ավստրո-Հունգարական կայսրություն) գյուտարարը ներքին այրման հեղուկային շարժիչը տեղադրում է հասարակ սայլակառքի վրա, որն էլ նրան դարձնում է բենզինով գործարկվող փոխադրամիջոց օգտագործող առաջին մարդը։ Այսօր այդ ավտոմեքենան հայտնի է որպես «Մարկուսի առաջին մեքենան»։ 1883 թվականին Մարկուսը ցածր լարման բռնկման (կայծահարույց) համակարգի արտոնագիր է ստանում։ Սա միայն իր առաջին ավտոմեքենայի արտոնագիրն էր։ Այս տեխնոլոգիանօգտագործվում է բոլոր հետագա շարժիչների մեջ, այդ թվում նաև «Մարկուսի երկրորդ մեքենայի» 1888-89 թթ։ Բռնկումը՝ «պտտվող խոզանակների գեներատորի» հետ միասին, երկրորդ մեքենայի կոնստրուկցիան շատ նորարարական են դարձնում։
Հայտնի է, որ առաջին բենզինով շարժիչ ունեցող ավտոմեքենան նախագծված է եղել միաժամանակ մի քանի անկախ գերմանացի գյուտարարների կողմից։ Կառլ Բենցը ստեղծեց իր առաջին ավտոմեքենան 1885 թվականին Մանհայմում։ Նա ստանում է արտոնագիր իր ավտոմեքենայի համար 1886 թվականի հունվարի 29-ին և 1888 թ-ին թողարկում է առաջին ավտոմեքենաները այն բանից հետո, երբ իր կինը՝ Բերտա Բենցը 1888 թ. օգոստոսին Մանհայմից մինչև Պֆորցհայմ և հետ, միջքաղաքային ճանապարհորդության միջոցով ցույց է տալիս, որ անձի կառքերը միանգամայն հարմար են ամենօրյա օգտագործման համար։
Բենզինով աշխատող առաջին քառանիվ ավտոմեքենաներից մեկը Բրիտանիայում ստեղծվում է Բիրմինգհեմում, 1895 թվականին՝ Ֆրեդերիկ Ուիլիամ Լանչեստորի կողմից։ Նա նաև արտոնագրում է դիսկաձև արգելակը, իսկ առաջին էլեկտրական ստարտերը տեղադրվում է 1885 և 1898 թվականներին արտադրված Բենց-Վելոի վրա։
Այս խառնաշփոթի մեջ մոռացվում են շատ ռահվիրաներ։ Ջոն Ուիլիամ Լամբերտը` Օհայոից 1891 թվականին ստեղծում է եռանիվ ավտոմեքենա, որը հենց այդ տարին էլ վառվում է, իսկ Հենրի Նադինգը Ալենթաունից,
(Փենսիլվանիա նահանգ) ստեղծում է քառանիվ մեքենա։ Միանգամայն հավանական է, որ այդպիսի գյուտարարներ շատ են եղել։
Ապագա զարգացում
Ապագա ավտոմեքենայի պոտենցիալ տեխնոլոգիաները ներառում են էներգիայի և նյութերի բազմազան աղբյուրներ, որոնք մշակվում են էներգիայի արդյունավետությունը բարձրացնելու և վնասակար արտանետումները նվազեցնելու համար։
Գազի գնի աճի հետ կապված, ավելի շատ հակված են էներգերգախնայողատար, վառելիքն ավելի արդյունավետ կերպով օգտագործող հիբրիդային մեքենաների, էլեկտրականությամբ աշխատող մեքենաների, ինչպես նաև վառելիքային այլ տարրերով աշխատող մեքենաների օգտագործմանը։
Հղումներ
Կատեգորիա:Տեխնոլոգիայի պատմություն Կատեգորիա:Ավտոմեքենաներ
Հակոբավանք
Հակոբավանք, հայկական վանական համալիր, որը գտնվում է Մեծ Հայքի Արցախ նահանգի Մեծ Առանք (հետագայում կոչվել է նաև Ներքին Խաչեն) գավառում։ Ներկայումս Արցախի Հանրապետության Մարտակերտի շրջանի, Քոլատակ գյուղից 1,5 կմ հյուսիս ընկած մի անտառոտ լեռնաբազուկի վրա։ Պատմական գրականության մեջ հայտնի է նաև Մեծառանից վանք անունով։
Պատմություն
Վանքի հիմնադրման և առաջին շենքերի կառուցման ժամանակը հայտի չէ։ Արձանագրություններից ամենահինը փորագրված է մի խաչքարի պատվանդանի վրա, որը հետագայում տեղադրվել է եկեղեցու պատի մեջ որպես շինաքար և վերաբերում է 853 ( ՅԲ ) թվականին ։ Մյուս գրավոր տեղեկությունը գտնվում է Երևանի Մաշտոցի անվան Մատենադարանի մի հիշատակարանում։ Այստեղ մագաղաթում գրված է այն մասին, որ Սուրբ Հակոբա վանքի եկեղեցու կառուցողները եղել են Հասան–Ջալալի ծնողները՝ Վախտանգն ու Խորիշահը։
Խորիշահն իր արձանագրությամբ պատմում է.
Հակոբավանքը Խոխանաբերդի ճյուղի հոգևոր կենտրոններից է եղել։ Այստեղ «վերստին շինեցի» արտահայտությունը օգտագործված է վերակառուցման, նորոգման իմաստով։ Նորոգողները նախկին շինությունների քարերը ցաքուցրիվ են տեղադրել. գերեզմանաքարերը՝ պատերի մեջ, խաչքարերը` առաստաղին, արձանագրություն պարունակող, հղկված քարերը՝ անկյուններում։ Շինությունները կարկատանի տպավորություն են թողնում։ Հակոբավանքը, բացի 1212 թվականի վերակառուցումից, հետագայում` մոտավորապես 17-18-րդ դարերում, նույնպես նորոգվել է։ Այդ է հաստատում արձանագրություններից մեկը.
Վանքի հարավային եկեղեցուն արևելքից կից բնակելի շինությունն ըստ արձանագրության կառուցվել է 1725 (ՌՃՀԴ) թվականին։ Հակոբավանքի կառուցման հիմնական ժամանակագրական փուլերը իրար են հաջորդում 9-րդ (գուցե և 7-րդ ) դարի սկզբներից մինչև 18-րդ դարի վերջը։ Վանական համալիրի կառույցների մեծ մասը ստեղծվել է 12-13-րդ դարերում։
Ճարտարապետություն
Հակոբավանքի համալիրի առաջին եկեղեցին երկարավուն (7,80 մետր X 3,20 մետր չափերով) ուղղանկյուն միանավ դահլիճի ձևի շինություն է։ Իր տեսքով այն շատ մոտ է Ղևոնդաց անապատին։ Եկեղեցում բեմը սովորականից շատ բարձր է, և այնտեղ կարելի է բարձրանալ միայն հարավային կողմի աստիճանով։ Աբսիդի բարձրանալու անհրաժեշտությունը թելադրվել է եկեղեցու հյուսիսային կողապատի ետևում գտնվող չորս փոքրիկ (1,30 մ X 1,30 մ) քառակուսի խցերի՝ ճգնարանների և դրանց դեպի աղոթասրահ բացվող մուտքերի առկայությամբ։ Ճգնարաններից արևելյանը մտնելու համար պետք է անցնել ավագ խորանի տակով։ Այդ պատճառով էլ բեմը բարձրացվել է։ Ճգնարանների (գուցե և գաղտնարանների) գոյությունը բավարար հիմք է տալիս ասելու, որ այստեղ եղել է հնագույն կառուցվածք, որը «վերստին շինվեց» 13-րդ դարում։ Եկեղեցու մուտքի բարավորի արձանագրությունը, որն առավել արժեքավորն է վանքի արձանագրությունների մեջ.
Եկեղեցու արևմտյան ճակատապատը դարձել է եռակամար սրահ-գավթի հարդարանքի կենտրոնը։ Դադի վանքի, Տաթևի համանման սրահների պես առջևի պատի փոխարեն ունի եռակամար բացվածք։ Ընդ որում երկու սյուները և դրանք իրար ու պատերի հետ կապող կամարները սրբատաշ են, հետաքրքիր, և ընդհանուրի մեջ թողնում են հաճելի տպավորություն։
Եռակամար սրահի հյուսիսային ամբողջ երկարությամբ ձգվում է երկրորդ եկեղեցին։ Այն նույնպես պարզ, միանավ, ուղղանկյուն (8,00 մ X 3,4 մ) դահլիճ է։ Տաճարն ունի ներքին մի ընդհանուր, ոչնչով չջլատված տարածություն՝ արևելքից տարփակված աբսիդով։
Եկեղեցին հարավային մուտքով կապված է եռակամար սրահին, իսկ արևմտյան բացվածքով միացած է գավիթ-ժամատանը։ Եռակամար սրահն ընդհանուր է երկու եկեղեցիների համար և իր բարձրությամբ հավասար է նրանց։ Գավիթ-սրահը դառնում է եկեղեցիների ծավալային հորինվածքի օրգանական մասը, իսկ սրահի եռակամար ճակատը՝ եկեղեցիների գլխավոր ճակատը։ Այդ տեսակետից Ս. Հակոբա վանքը ճարտարապետական որոշակի հետաքրքրություն ներկայացնող հուշարձան է։
Համալիրի մեջ, նրա տարբեր կառուցվածքների շարքում իր հատուկ տեղն է գրավում գավիթ–ժամատունը։ Հայտնի է, որ հայկական ճարտարապետության մեջ գավիթները սկսեցին հանդես գալ 10-րդ դարից։ Կարելի է վստահորեն ասել, որ Հակոբավանքի գավիթ-ժամատունը հնագույններից մեկն է։ Սովորաբար գավիթները, որոնք գոյություն ունեն բոլոր վանքերում, կից են գլխավոր եկեղեցու արևմտյան ճակատին։ Սակայն այս գավիթը կից է փոքր եկեղեցուն և միացած է նրան երկու և կես մետր երկարությամբ միջանցքով։ Եկեղեցու և գավթի արանքում գտնվող միջանցքը եզակի կառուցվածք է, ուրիշ ոչ մի վանքում չհանդիպող։ Ինչպես գավիթը, նույնպես էլ միջանցքը եկեղեցու հետ օգտագործվում էր ծիսակատարությունների համար, քանի որ աղոթասրահը փոքր է և չի բավարարում նրա ներքին տարածությունը։ Ուստի միջանցքն ու գավիթը դառնում էին այդ տարածության շարունակությունը։ Գավիթը ծառայել է որպես ժողովատեղի, դամբարան։ Այդ են վկայում գավթի տապանաքարերը։ Գերեզմանաքարեր կան նաև եռակամար սրահ-գավթում։ Խոշոր, կանոնավոր հարդարված մահարձանների տապանագրերից երևում է, որ այստեղ թաղված են «Ոհանէս… Առըստակէս… Սիմէոն» կաթողիկոսները և «Սիմէոն, Վարդան» եպիսկոպոսները։
Պատմական գրականությունից, ձեռագիր աղբյուրներից հայտնի է, որ Հակոբավանքը Հայոց արևելից կողմանց հեղիանակավոր ուխտատեղիներից էր, եղել է եպիսկոպոսանիստ և երբեմն էլ կաթողիկոսանիստ (որը և ապացուցվում է հիշյալ գերեզմանաքարերով)։ Այն նաև եղել է Խաչենի ուսումնական ու գրչական կարևոր կենտրոններից մեկը։
Գավթի երկու կողմերում դրված են մեկական շքեղ խաչքար։ Հյուսիսային պատին կից խաչքարը, համաձայն արձանագրության, կանգնեցվել է 1223 թվականին, իսկ հարավայինը` մեկ տարի անց՝ 1224 թվականին։ Չորս խաչքար էլ օգտագործված է միջանցքի արևմտյան լուսամուտի կողապատերում որպես շիրմանաքար։ Դրանք նույնպես զարդաքանդակված, վիմագրված են։ Ու թեև չեն պահպանվել խաչքարերի թվագրությունները, այդուհանդերձ քանդակազարդերը, խաչթևերի հարդարումը, փորագրությունները աղերս ունեն 12-13-րդ դարերի համանման հուշարձանների հետ։
Քարագործական արվեստի նմուշներից առանձին արժեք ունեն խաչքարերը, գերեզմանաքարերը, քիվերը, դռների, լուսամուտների, պատուհանների, բուխարիների երեսակալները, կամարները, բեմաճակատները։ Ու թեև վանական կառուցվածքները իրականացված են ճարտարապետական զուսպ և պարզ ոճով, կիսակոփածո քարերով, ապա նույնը չի կարելի ասել ճարտարապետական փոքր ձևերի մասին։ Դրանք անցյալից մեզ հասած անգնահատելի գանձեր են, ճարտարվեստի կատարյալ ստեղծագործություններ։
Վանականների կացարանները տերաբաշխված են եկեղեցիների արևելյան ցածրադիր մասում։ Ըստ արձանագրությունների և ոճական առանձնահատկությունների` դրանք կառուցվել են 17-18-րդ դարերում։ Բնակելի մասը բաղկացած է մի շարք սենյակներից, որոնք համախմբված են մի ընդհանուր միջանցքի շուրջը։ Վերջինիս դիմաց` պարսպապատի հարավարևելյան անկյունում է գտնվում սեղանատունը։ Այն արդեն փլված է, բայց կողապատերը դեռ պահպանվում են։ Սեղանատան հարավային մուտքը միաժամանակ ծառայել է իբրև պարսպի երկրորդ՝ օժանդակ դարպաս։ Երկհարկ սենյակների հաջորդ խումբը, որոնց մի մասը ամբողջական տեսքով պահպանվում է, կառուցված է գլխավոր դարպասի աջ և ձախ կողմերում։ Դարպասից սկսած (ավելի քան 10 մետր)` միջանցքը ձգվում է թաղակապ շենքերի տակով։
Վանքի հյուսիսարևմտյան կողմում` թավուտ անտառի մեջ է գտնվում վանքի աղբյուրը։ Մյուս՝ «Թթու ջուր» հանքային աղբյուրը վանքաբլրի ստորոտում է՝ Թբլղու գյուղի մոտ։ Լեռնաբազուկի (որի վրա է վանքը) գագաթին Նատարին բերդն է։
Արձանագրություններ
Վիմագրագետները այս վանքից ընդօրինակել և հրատարակել են 41 մեծ ու փոքր արձանագրություն։
Սլիվինո (գյուղ, Մոնաստիրշչինսկի շրջան)
Բնակչությունը 2007 թվականին գրանցված տվյալներով կազմում էր 32 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Հարթուն Օղլի
Հարթուն Օղլի (Հովհաննես Հարությունյան, մոտ 1760, գյուղ Ասդաբադ, Չհարմահալ գավառում, Պարսկաստան - 1840, գյուղ Մամուռան, Չհարմահալ գավառում), հայ աշուղ։
Գործունեություն
Հարթուն Օղլին ծնվել է Իրանի Չհարմահալ գավառի Ասդաբադ գյուղում։ Աշակերտել է աշուղ Ղուլ Հովհաննեսին (մոտ 1740-1834 թթ.)։ Կատարելագործվելու նպատակով շրջագայել է (Վաղարշապատ, Վան, Մուշ և այլուր)։ Գրականագետ-արվեստաբան Արամ Երեմյանը հայտնաբերել է Հարթուն Օղլու դավթարը և Նոր Ջուղայում հրատարակել նրա բազմաժանր ժառանգությունը («Աշուղ Հարթուն Օղլի», 1920), 1946 թ.-ին Թեհրանում «Փշրանքներ աշուղական գրականությունից» գրքում վերահրատարակել աշուղի 36 հայերեն և 9 թուրքերեն երգերը՝ զետեղելով նաև «Արի դիլբար» և «Ծամերդ աբրեշում» երգերի նոտագրությունը։ Գրականագետ Հ. Սահակյանը Հարթուն Օղլու 32 երգ զետեղել է «Հայ աշուղներ. 17-18-րդ դարերում» (1961) ժողովածուում և տեղեկություններ տվել նրա մասին ։
Ծանոթագրություններ
Կատեգորիա:Իրանահայ բանաստեղծներ Կատեգորիա:Իրանահայ երաժիշտներ
Մեեռա
Մեեռա (Määra), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 54 մարդ։
Արտաքին հղումներ
Կատեգորիա:Էստոնիայի Հարյումաա նահանգի Պադիսե շրջանի բնակավայրեր Կատեգորիա:Էստոնիայի գյուղեր
(6165) Ֆրոլովա
(6165) Ֆրոլովա (Frolova), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,35661 ա. մ., առավելագույնը մոտենում է 2,073 ա. մ. հեռավորության վրա և հեռանում 2,6403 ա. մ. ։ Արեգակի շուրջ մեկ ամբողջական պտույտ է կատարում 1321,39 երկրային օրվա ընթացքում, իր ուղեծրով շարժվելով միջինում 0,272441 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։
Արտաքին հղումներ
Կատեգորիա:1978 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իվան Մոզգով
Իվան Եֆիմի Մոզգով, խորհրդային անասնաբույժ-դեղաբան։ Պրոֆեսոր (1939 թվականից), ՀամԳԳԱ ակադեմիկոս (1956 թվականից)։ ԽՄԿԿ անդամ 1937 թվականից։
Ավարտել է Մոսկվայի անասնաբուծականանասնաբուժական ինստիտուտը (1930 թ.)։ 1938 թվականից՝ Մոսկվայի անասնաբուժական ակադեմիայի դեղաբանության ամբիոնի վարիչ, միաժամանակ (1956-1968 թթ.)՝ ՀամԳԳԱ անասնաբուծության բաժանմունքի ակադեմիկոս, ֊քարտուղարի տեղակալ։ 1958-1961 թվականներին՝ Մոսկվայի անասնաբուժական ակադեմիայի ռեկտոր, 1961-1962 թթ.՝ ԽՍՀՄ գյուղատնտեսության նախարարի տեղակալ։
Աշխատանքները վերաբերում են դեղանյութերով կենդանիների վարակիչ և ոչ վարակիչ հիվանդությունների կանխարգելման, աճի խթանման և մթերատվության բարձրացման հարցերին։
Ծանոթագրություններ
Կատեգորիա:Ռուս բժիշկներ Կատեգորիա:Մոսկվա քաղաքում մահացածներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ԽՄԿԿ անդամներ Կատեգորիա:Ռուս գիտնականներ Կատեգորիա:Անասնաբույժներ Կատեգորիա:Անասնաբուժական գիտությունների դոկտորներ Կատեգորիա:Պրոֆեսորներ
Վոլոսովո (գյուղ, Դանիլովսկի շրջան)
Վոլոսովո (Волосово), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Դանիլովսկի շրջանի բնակավայրեր
Դոն Կավատի
Դոն Կավատի (Dom Cavati), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի մարզում։ Մտնում է Կարատինգայի գավառի կազմի մեջ։ Բնակչությունը կազմում է 5596 մարդ՝ 2007 թվականի տվյալներով։ Գրավում է 69,088 կմ2 տարածք։ Բնակչության խտությունը կազմում է՝ 81,0 մարդ/կմ2։ Քաղաքի տոնը նշվում է մարտի 1-ին։
Պատմություն
Քաղաքը հիմնադրվել է 1962 թվականի դեկտեմբերի 30-ին։
Աշխարհագրություն
Կլիման տարածքում արևադարձային է։
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Mine
«Mine», ամերիկացի քանթրի և փոփ երգչուհի ու երգերի հեղինակ Թեյլոր Սվիֆթի երգը նրա Speak Now (2010) երրորդ ստուդիական ալբոմից։ Երգը գրել է Թեյլոր Սվիֆթը, իսկ որպես պրոդյուսեր հանդես է եկել Նեթան Չապմանը։ Երգն ու տեսահոլովակը վայելել են ժողովրդականություն և ստացել դրական արձագանքներ ։ 2011 թվականի հունիսի 8-ին երգի տեսահոլովակն արժանացել է «Տարվա լավագույն հոլովակ» (Video of the Year) հեղինակավոր մրցանակի Country Music Television ալիքի «The 2011 CMT Music Awards» ամենամյա մրցանակաբաշխության ժամանակ ։ 2012 թվականի մայիսի 15-ին Թեյլոր Սվիֆթը «Mine» երգի համար արժանացել է հեղինակ-կատարողների BMI Pop Awards մրցանակի (The 60th annual BMI Pop Awards, անվանակարգ՝ «Award-Winning Songs») ։ Սինգլն ընդգրկվել է հիթերի լավագույն տասնյակում Ավստրալիայում, Կանադայում, Միացյալ Նահանգներում, Ճապոնիայում, զբաղեցրել առաջին հորիզոնականը Adult Contemporary ու երկրորդ հորիզոնականը Country Songs հիթ-շքերթներում և ստացել պլատինե հավաստագիր Միացյալ Նահանգներում ու Կանադայում ։
Պատմություն
Երգը հիմնականում ստացել է դրական արձագանքներ երաժշտական հրատարակություններից ու քննադատներից, ինչպիսիք են՝ Rolling Stone, Roughstock , Digital Spy , Chicago Tribune , Daily News ։
Միացյալ Նահանգներում դեռ երգի պաշտոնական թողարկումից երկու օր առաջ հայտնի էր դարձել, որ այն թողարկվելու է շուրջ 350,000 թվային ներբեռնումներ տպաքանակով և հնարավոր է, որ Billboard Hot 100 հիթ-շքերթում նորամուտը կատարի լավագույն եռյակում ։ 2010 թվականի օգոստոսի 21-ին ավարտվող շաբաթում երգը կատարել է նորամուտը Hot Digital Songs հիթ-շքերթում՝ զբաղեցնելով առաջին հորիզոնականը 297 000 թվային ներբեռնումներով, որոնց շնորհիվ էլ այն զբաղեցրել է երրորդ հորիզոնականը ԱՄՆ Billboard Hot 100 համազգային հիթ-շքերթում։ Թեյլոր Սվիֆթը դարձել է երկրորդ երգչուհին Hot 100 հիթ-շքերթի պատմության մեջ, որ մի քանի հիթերով նորամուտը կատարել է լավագույն հնգյակում օրացուցային նույն տարվա ընթացքում (առաջինը եղել է Մրայա Քերին) ։ 297 000 ներբեռնումներով «Mine» երգը դարձել է ութերորդը շաբաթվա թվային բեսթսելլեր-դեբյուտանտների շարքում և չորրորդ լավագույնը 2010 թվականին ։ «Mine» երգն զբաղեցրել է առաջին հորիզոնականը Adult Contemporary հիթ-շքերթում, յոթերորդ հորիզոնականը Adult Pop Songs հիթ-շքերթում և 12-րդ հորիզոնականը Pop Songs հիթ-շքերթում ։ 2011 թվականի նոյեմբերի 29-ին երգն ստացել է կրկնակի պլատինե կարգավիճակի հավաստագիր Ձայնագրող ընկերությունների ամերիկյան ասոցիացիայից ։ Մինչ 2012 թվականի օգոստոս «Mine» երգը վաճառվել է 2 081 000 տպաքանակով ԱՄՆ-ում՝ դառնալով Թեյլոր Սվիֆթի հինգերորդ ամենահաջողակ սինգլն այդ պահին ։